procesaur/Wiki.mk huggingface dataset:
Грб на Аргентина

Грбот на Аргентина е официјалниот грб на оваа јужноамериканска држава. Во сегашната форма, грбот е составен во 1944 година, но потекнува од печатот на Независното Генерално Собрание на Аргентина од 1813 година.
1 Историја
Се верува дека овој печат многу брзо бил воспоставен со основањето на аргентинскиот декрет на 22 февруари по независноста на Аргентина. Како дел од официјален документ, грбот се појавил на 12 март 1813, каде се тврди дека грбот треба да се користи за извршната аргентинска власт. Наскоро, на 13 април, Националното Собрание издало нови сребрени и златни пари, каде на позадината бил искован аргентинскиот грб и тоа овозможило од печат да стане грб.
На 27 април грбот бил назначен за национален амблем. Исто така, во документот со кој се назначил грбот за национален се тврди дека истиот не смее да се користи на знаме. Сепак, голем број аргентински покраински грбови и знамиња го имаат грбот.
Денес сè уште не се знае кој го создал аргентинскиот грб, но се претпоставува дека за тоа се одговорни тројца луѓе: Алвеар, Монтеагудо и Виејтес, но се знае дека неколку години претходно претседателот Бернардино Ривадавија побарал од перуанецот Антонио Исидоро Кастро да го направи аргентинскиот грб, но шемите денес не се пронајдени.
2 Опис
Грбот е составен од три главни елементи. Во централниот дел има овален штит кој е поделен на два дела, од кој горниот е во сина боја, а долниот дел во бела боја. Боите се симбол на аргентинскиот народ, боите се наоѓаат на аргентинското знаме и тие ги претставуваат небото (сина боја) и Рио де ла Плата (бела боја). Над сината и бела позадина се наоѓаат две раце во поздравување кои држат стап со фригиска капа на врвот. Рацете го симболизираат единството на различните аргентински покраини, пријателство, мир, унија и братство, стапот симболизира моќ и спремност за одбрана на слободата, а капата симболизира слобода.
Над штитот се наоѓа Мајско сонце во изгрев, кое се наоѓа и на аргентинското знаме. Сонцето го претставува издигнувањето на Аргентина и аргентинската нација. Околу штитот се наоѓа лаворов венец кој симболизира триумф и слава.
3 Останати грбови
4 Наводи
*''Símbolos Nacionales de la República Argentina'' - By Comisión Administradora de la Biblioteca del Congreso de la Nación, Buenos Aires 1997. ISBN 950-691-036-7
5 Поврзано
* Аргентина
* Знаме на Аргентина
Крило (појаснување)

Крило е термин со кој обично се опишува орган за летање.
Исто така може да се однесува на:
*Крило – во ракометот е играч чија позиција е на страните, долж аут-линијата.
*Крило - позиција во кошарката резервирана за играчи со добар шут и нешто поголема висина.
*Крило - позиција на напаѓач во фудбалот.
Според граматичките правила на македонскиот јазик множинската форма од овој термин означува:* Крилја - органи за летање кај живите организми што се развиле од предните екстремитети.
* Крила - составни делови од воздухопловни средства или од згради, а се користи и кај спортските термини, општествени движења и сл.
1 Наводи
Грб на Еквадор

Грбот на Еквадор е официјалниот грб на оваа јужноамериканска држава. Грбот е во употреба уште од 1900 година, но истиот се заснова на постара верзија од 1845 година.
1 Опис
Грбот е составен од неколку елементи. Во централниот дел има овален штит во кој има приказ на вулканот Чимборасо, а во подножјето на вулканот има река, која ја претставува реката Гвајас. Планината и реката ги претставуваат убавините на двата големи географски региони на Еквадор, планинскиот и крајбрежниот. Во реката има приказ на брод, кој исто така се нарекува Гвајас. Тој во 1841 година е првиот брод изграден во Гвајагил, кој бил воедно и првиот пароброд изграден на западниот брег на Јужна Америка. Бродот има кадуцеј кој ги симболизира економијата и трговијата. Над планината има златно сонце на сина лента. Од двете страни на сонцето има по два астролошки знака, односно од лева знак за овен и бик, а од десна близнаци и рак. Овие знаци ги претставуваат месеците од март до јули, периодот кога се одвивала револуцијата во Еквадор во 1845.
Позади штитот има четири вкрстени еквадорски знамиња, односно по две од левата и по две од десната страница. Помеѓу предните две и задните две знамиња има венец. Венецот е составен од палма и ловорово гранче, каде венецот ја симболизира победата на републиката, а палмата е симбол на паднатите жртви за време на борбата за слобода. Над штитот има андски кондор кој ги симболизира големината и силата на Еквадор. Под штитот има фасции со секира кои ја симболизираат авторитарноста на власта.
2 Останати грбови
Слободна покраина Гвајакил, Гран Колумбија, Еквадор, Еквадор, Еквадор, Еквадор, Еквадор
1820, 1821 - 1830, 1830 - 1835, 1835 - 1843, 1843 - 1845, 1845 - 1860, 1860 - денес
3 Поврзано
* Еквадор
* Знаме на Еквадор
Јајце (појаснување)

Поимот јајце може да означува:
*Јајце (зоологија) - почетен облик на развој на ембрионот
*Јајце - град во Република Босна и Херцеговина, каде на 29 ноември 1943 г. се одржало второто заседание на АВНОЈ
Селемлиско Езеро

Селемлиско Езеро или Селемлија — вештачко езеро во непосредна близина на селото Селемли, на крајниот југоисток на Македонија, непосредно до границата со Грција. Езерото било создадено во текот на 1970-тите години за наводнување на околните насади со лозје.
1 Потекло на поимот
Езерото името го добило по селото Селемли, во чијашто непосредна близина се наоѓа.
2 Географија
По својата големина, Селемлиско Езеро спаѓа во групата на мали вештачки езера, при што неговата зафатнина изнесува 840.000 м<sup>3</sup> вода. Езерото има издолжен облик и се протега во правец север-југ. Неговата должина изнесува околу 600 метри, додека најголемата ширина изнесува околу 400 метри. Езерото има длабочина од 3 до 10 метри. Основен извор за полнење со вода е мала рекичка која извира во Егејска Македонија, но од неа езерото нема постојан прилив на вода, така што значаен извор се есенските и пролетните дождови. Нивото на водата во езерото е доста променливо, па во некои сушни години опаѓа и за повеќе од 3 метри.
3 Риби
Езерото располага со богат рибен фонд и е привлечно место за рекреација на спортските риболовци. Во минатото езерото било испразнувано и порибувано, така што во него денес се среќаваат следните видови риба: крап, караш, сончаница, црвеноперка, љињак, штука, сом и костреш.
4 Галерија
5 Поврзано
* Паљурци
* Селемли
Надир

Надир (од арап. نظير = „спротивен“) — место што се наоѓа веднаш под некое место, т.е. под прав агол на рамнината. Бидејќи самата замисла за нешто „под“ нешто друго не е дорбро одредена за научни цели, стручњаците користат построга дефиниција за надирот. Во астрономијата, геофизиката и сродните науки (на пр. метеорологијата), надирот на едно место е дадена точка на месната вертикала што оди во насока на Земјината тежа на тоа место. Спротивен на надирот е зенитот. Надирот, исто така може да се дефинира како замислена точка на небесната сфера спротивно од зенитот; се наоѓа на долната, невидливата половина од небесниот свод.
Надирот се однесува и на надолната геометрија при набљудувањето на еден сателит во орбита, каков што се користи при далечинско испитување на атмосферата и кога космонаутот е свртен кон Земјата кога врши некоја работа во отворена вселена.
Поимот надир ја означува и најниската точка што ја достигнува едно небесно тело додека привидно кружи околу дадена точка на набљудување. Вака може да се опише местоположбата на Сонцето, но ова е технички исправно само за една ширина во даден момент и е применливо само за мали геог. ширини. Велиме дека Сонцето е во надирот на едно место кога е во зенитот на антиподот на тоа место.
1 Поврзано
* Зенит
* Небесен координатен систем
Грам

Грам (ознака: г, g) е еден илјадити дел (0,001) од главната единица за маса во SI системот - килограм (кг). Всушност, имињата на сите останати единици за маса се изведени токму од името на оваа единица (со претставките според SI системот), иако поради историски причини за основна единица за маса е избран килограмот.
Малата маса се мери со помали единици од грамот. Оние што најчесто се користат се:
*сантиграм: 1 сг = 10-2 гр = 10-5 кг
*милиграм: 1 мг = 10-3 гр = 10-6 кг
*микрограм 1 μг = 10-6 гр = 10-9 кг
Најчеста примена грамот има при мерењето на масата на производите во готварството, а помалите единици од него најчесто се користат во фармакологијата.
1 Примери за маса мерена во грами
* Еден милилитар вода на температура од 4 °C има маса од 1 грам.
* Монета од едно евро има маса од 7,5 грама, а еден американски цент (пени) 2,5 гр.
Грб на Панама

Грбот на Панама е официјалниот грб на оваа средноамериканска држава. Грбот на Панама, заедно со знамето, биле официјално усвоени како симболи на државата на 4 јуни 1904 година.
1 Опис
Грбот е составен неколку елементи. Во централниот дел се наоѓа штит со златни граници. Штитот е поделен на пет дела, два горни, два долни и еден во средината на штитот. Во средината има приказ на Панамскиот Провлак во зелена боја, симбол на растителноста. Над провлакот има приказ на небото, кое е поделено на два дела. Во десниот дел од небото, кое е сино, има приказ на месечина во изгрев, а од левата сонце во залез со што се симболизира времето кога се објавила независноста на Панама.
Над централниот дел има две полиња, од кои левото е во сребрена боја а десното поле во црвена. На сребреното поле има приказ на прекрстени меч и пушка во закачена позиција што симболизираат напуштање на идејата за војни и граѓански немир. На црвеното поле има приказ на лопата и копач, што симболизираат работа.
Под средишниот дел има уште две полиња, од кои левото поле е во светла сина боја, а десноро во сребрена боја. На синото поле има приказ на рог на богатството, што е симбол на богатството. На сребреното поле има приказ на златно тркало со крилја, што е симбол на напредокот.
Над штитот има приказ на кафеав орел со раширени крилја со главата кон лево и тој е симбол на независноста. Во клунот орелот држи сребрена лента која се беси од лево и десно и на неа е испишано геслото „Pro Mundi Beneficio“ (''За придобивката на светот''). Над самиот орел има распоредено девет златни ѕвезди во полукружна форма кои ги претставуваат покраините на Панама. Сите овие елементи се поставени на четири панамски знамиња, по две од левата и две од десната страна, кои пак се споени на долниот дел од грбот. Нема официјален запис за тоа од кој вид е орелот.
Грбот на Панама не бил променет 37 години, сè до 1941 година, кога биле направени неколку забелешки. Имено, значењето на мечот и пушката било променето во „спремност за одбрана на независноста“ наместо „збогување со граѓанските војни“, како и имало промена на геслото од "Pro Mundi Beneficio " во "Solo Dios sobre Nosotros", но тоа не било прифатено.
2 Останати грбови
Санта Марија ла Антигва дел Дариен, Гран Колумбија, Република Нова Гранада, Федерална Држава Панама, Федерална Држава Панама
1510, 1821 - 1830, 1830 - 1858, 1858 - 1863, 1863 - 1886
3 Поврзано
*Панама
*Знаме на Панама
Садула Ергин

Садула Ергин (роден на во ) е турски политичар и актуелен министер за правда на земјата.
Ергин своето основно и средно образование го завршил во родниот град, а по ова се запишал на Анкарскиот универзитет, дипломирајќи право во 1987 година.
По завршувањето на неговата воена служба, тој работел како адвокат во период од пет години. Тој поднел оставка во 1995 година и започнал да работи како самовработен адвокат.
Ергин е еден од основачите и член на Партијата на правдата и развојот (АКП). На 1 мај 2009 година бил избран за министер за правда.
Ергин е оженет, има 4 деца, зборува англиски јазик. Името на неговиот татко Исмет Мехмет и името на неговата мајка е Хатиче
Крило

Крилја се органи кај птиците (што се развиле од предните екстремитети) или инсектите и служат за летање.
1 Анатомија на птичјото крило
Крилото кај птиците се состои од коска на рамото која е долга, шуплива и исполнета со воздух. На неа се надоврзуваат цврстата лакотна и прилично слабата палечна коска, кои заедно ја чинат подлактицата. Потоа следуваат две или најмногу три коски на зглобот и три редуцирани прсти. Кај некои видови птици палецот има нокт кој навистина личи на канџа, но е скриена со пердуви. Веднаш до палецот се наоѓа редуциран втор прст со две членчиња, а до него е сраснатиот трет прст со еден членче.
2 Изглед
Крилото претставува двојна лепеза (на сликата означено со буквите "n" и "m") што се шири во лакотниот зглоб и зглобот на метакарпалната коска, чија голема површина ја сочинуваат пердуви за летање, наредени во два реда еден зад друг, а кај коренот се прекриени со неколку редови т.н. ''покривни пердуви'' (на сликата означено со буквата “о“), така што заедно сочинуваат мазна, непрекината површина.
Птиците кои не ги користат крилјата за летање немаат пердуви за летање. Таков е случајот, на пример, со пингвините кои крилјата ги користат за летање и како кормило, или кај ноевите кои со крилјата само го помагаат одењето или трчањето, а исто така ги користат во ритуални цели (за привлекување на припадници од спротивниот пол).
3 Напомена
Според граматичките правила во македонскиот јазик, именката крило има две изведени форми: ''крилја'', што вообичаено се користи за живите организми, и ''крила'', што се користи за воздухопловни објекти (авиони, ракети и сл.) или за објекти и предмети изработени од човекот (крила на шкаф, крила на зграда итн.) или пак за општествени движења (пр.: конзервативни крила во партија и сл.) и кај спортски термини (пр.: левите крила на двете екипи).
4 Крилјата како тема во уметноста и во популарната култура
Крилјата се јавуваат како тема во бројни дела од уметноста и популарната култура, како:
* „Крилја“ (''Крила'') - песна на српскиот поет Јован Дучиќ.* „Вингс“ (''Wings'') - англо-американска музичка група, основана во 1971 година од Пол Макартни.* „Птичји крилја“ (''Bird wings'') - песна на британската група „Фјучер соунд оф Лондон“ (''The Future Sound of London'') од 1994 година.* „Крилја“ (''Wings'') - американски филм од 1927 година.
5 Поврзано
Распон на крилја
6 Наводи
Роберт Алт

Роберт Алт (роден на 2 јануари 1927) — поранешен швајцарски натпреварувач во боб, кој се натпреварувал во средината на 1950-тите години. Тој освои златен медал во категоријата за четири луѓе на Зимските олимписки игри 1956 во Кортина д'Ампецо.
Алт исто така освои златен медал во категоријата санка за четворица на FIBT светското првенство во Санкт Мориц.
1 Наводи
**
Нога

Нога е екстремитет кај живите суштества кој ја носи тежината на телото и помага во одржувањето на положбата и стабилноста на телото при движењето.
1 Опис
Обично овој екстремитет е во пар, а може да има еден или повеќе пара нозе. Според тоа, постои основна поделба на: ''бипеди'' (кај луѓето, птиците; бипедализам), ''квадропеди'' или ''тетраподи'' (кај цицачите, гуштерите, водоземците), ''хексаподи'' (инсектите), ''шкраплите'' и ''стоногалките''.
Нозете кај човекот одговараат на задните екстремитети на останатите копнени ’рбетници.
Како компонента на мебелот, ногата се користи за да се обезбеди поддршка, односно стабилност на корисната површина на шкафови, маси, столови, кревети и слично.
2 Градба
Ногата кај живите суштества е составена од еден или повеќе коскени или друг вид тврди сегменти, и е обвиткана со мускули, што и овозможува да биде подвижна. Кај многу животни, стапалото е одвоен орган на завршниот (дисталниот) дел од ногата.
2.1 Делови на човечката нога
* Глутеална (карлична) област (regio glutea)
* Предна област на бутот (regio femoris anterior)
* Задна област на бутот (regio femoris posterior)
* Предна област на коленото (regio genu anterior)
* Задна област на коленото (regio genu posterior)
* Предна област на потколеницата (regio cruris anterior)
* Задна област на потколеницата (regio cruris posterior)
* Преден дел на глуждот (regio articulationis talocru - ralis anterior)
* Заден дел на глуждот (regio articulationis talocru - ralis posterior)
* Надворешен дел на глуждот (regio articulationis talocru - ralis lateralis)
* Внатрешен дел на глуждот (regio articulationis talocru - ralis medialis)
* Заден дел на стапалото(regio dorsi pedis)
* Област на стапалото (regio plantae pedis)
3 Културни аспекти
Многу луѓе (претежно млади), најчесто жените во многу западни култури, ги бричат или на друг начин ги отстрануваат влакната на нозете. Ваквите постапки сè со цел за одржување на младешкиот изглед и често се сметаат за привлечни во овие култури.
4 Нозете како тема во уметноста и во популарната култура
* „Зошто кај луѓето стапалото не е рамно?“ (''За што у људи није табан раван?'') - српска народна приказна.* „Нога од памук“ - расказ на македонската писателка Оливера Ќорвезироска од 2010 година.* „Нашиот Скочен Зглоб“ - расказ на македонската писателка Оливера Ќорвезироска од 2010 година.* „За двете нозе на господинот Когито“ - песна на полскиот поет Збигњев Херберт.* „Расказот за загубената нога“ - расказ на чешкиот писател Карел Чапек.* „Протреси нога“ (''Shake a Leg'') — песна на австралиската рок-група АЦ/ДЦ (''AC/DC'') од 1980 година.* „Нозе“ (''Legs'') — песна на американската рок-група ЗЗ Топ (''ZZ Top'') од 1983 година.* „Нозе“ (''Legs'') — песна на британската рок-музичарка П. Џ. Харви (''PJ Harvey'') од 1993 година.
5 Наводи
an:Caniella
it:Arto inferiore
la:Crus
uk:Ноги
Милиција на Крушевската Република

Милиција на Крушевската Република — орган задолѓен за безбедноста и редот во прогласената востаничка република. Таа се состоела од четири милиционерски станици и потстаници, а била во надлежност на Привремената влада, односно под јурисдикција на Христо Ќуркчиев кои бил избран за градоначалник и одговорен за полиција .
1 Формирање
1.1 Доброволци
Милицијата била формирана веднаш по донесувањето на одлуката од страна на владата. Набргу пред грчкото учлиште кое било седиште на владата, пред Христо Ќуркчиев се собрале голем број на доброволци. Отука се јавил проблем бидејќи не можеле да ги примат сите. Најголемиот дел од доброволците биле од влашките мала на Крушево. Затоа било донесено компромисно решение, на помладите им било препорачано да стапат во IX Четнички одред под команда на потпоручникот Тодор Христов, а од другиот дел била формирана градската милиција.
1.2 Началници
За началници на милицијата биле поставени:
:Коле Чкарна
:Гушу Јота
:Љаску Пренда
:Гушу Абаџија
:Тега Бурек
:Ванчу Моцан
:Гаги Качујан
:Кола Бојаџија
:Тома Чолаку
:Лаќу Кушора
:Коста Фетаџока
2 Воружување и организација
Поради недостаток од пушки, целата милиција не била вооружена со ова оружје, затоа дел од милиционерите биле снабдени со револвери и стапови. Милицијата била поделена на 18 групи од по осум до десет души на чело со посочените началници.
Ед О‘Брајан

Едвард Џон О‘Брајан (роден на 15 април 1968) е англиски музичар, песнописец и еден од трите гитаристи за групата Radiohead која свири алтернативен рок. Тој е исто така одговорен за помошните вокали за време на концертите во живо и на многу песни од албумите на групата (понекогаш заедно со тапанарот Фил Селвеј). Дополнително има свирено гитара и за проектот 7 Worlds Collide.
Наведувајќи ја неговата работа со Radiohead, повеќе списоци и анкети го имаат изгласано Ед О‘Брајан како еден од најголемите гитаристи на модерната ера.
Колин Гринвуд

Колин Чарлс Гринвуд (роден на 26 јуни 1969) е англиски музичар и композитор, најдобро познат како басистот на групата Radiohead која свири алтернативен рок. Освен бас, Корлин свири и на клавијатура, синтисајзери и работи на семплирањето и на електронската страна од Radiohead.
Колин е забележан како „миротворецот“ и „главниот дипломат“ на групата. Тој е постариот брат на помладиот член од групата, Џони Гринвуд.
Грб на Колумбија

Грбот на Колумбија е официјалниот грб на оваа јужноамериканска држава. Грбот е усвоен на 9 мај 1843 година.
1 Опис
Грбот е составен од неколку елементи, по принципот на поголемиот број јужноамерикански грбови.
Централен елемент на грбот е штитот кој е поделен на три хоризонтални полиња во сина, бела и сина боја. На горното сино поле има приказ на два рога на богатството во златна боја, а помеѓу нив има приказ на калинка која е симбол на Поткралството Нова Гранада, првичното колонијално име на Колумбија. На белото поле од штитот има приказ на златно копје со фригиска капа на врвот, што претставува симбол на слободата. На долното сино поле има приказ на зелениот Панамски Провлак, која била под управа на Колумбија сè до независноста на Панама. Од двете страни на копното има приказ на Атлантскиот Океан и Тихиот Океан со по еден брод. Бродовите ја симболизираат трговијата на Колумбија со светот и економскиот пораст. Како држачи на штитот се поставени четири колумбиски знамиња, по две од левата и две од десната страна. Над штитот се наоѓа приказ на кафеав андски кондор, честа птица на Андите и тој симболизира слобода. Кондорот во клунот држи венец од маслинови гранчиња на кој е закачен штитот. Под кондорот се наоѓа златна лента во националното гесло „Слобода и ред“ (''„Libertad y Orden“'').
2 Критики
Во Колумбија денес постојат голем број критики за сегашниот државен грб, кои тврдат дека грбот е стар и не ја следи фактичката состојба во земјата. Имено, според критиките, кондорот во Колумбија не е веќе честа птица, туку спаѓа во групата на загрозени животни. Покрај тоа, се тврди дека кондорот е веќе национална птица на Еквадор, Боливија, Чиле и Аргентина. Исто така, се тврди дека калинката не е од Колумбија, туку е средоземно овошје и капата е од грчко/фригиско потекло, а не колумбиско. Покрај сето ова се предлага да се избрише и Панамскиот Провлак.
3 Поврзано
* Колумбија
* Знаме на Колумбија
Горски штаб на Крушевската востаничка околија

Горскиот штаб на Крушевската востаничка околија или ''Горско начелство'' е највисоката востаничка раководна институција во Крушевско, по ослободувањето на Крушево, Штабот на чело со Никола Карев е највисоката извршна власт во прогласената Крушевска Република. Горското начелство било формирано на Смилевскиот конгрес, задожен е да раководи со востанието во ''Крушевскиот револуционерен реон'', под негова команда биле сите востанички сили во Крушевско, а се потчинувал на Главниот штаб за II Битолски револуционерен округ. Во Горското начелство влегле Никола Карев, Тома Никлев, Тодор Христов - Офицерчето и Антигон Хаџов . Горското начелство егизстирало до 12 декември 1903 година кога по наредба на Даме Груев и Главниот штаб биле растурени Горските начелства и нивните ингеренции биле вратени на раководните тела.
Ахмет Давутоглу

Ахмет Давутоглу (роден на во Ташкент, Конија) е турски политичар, академски научник, амбасадор и актуелен министер за надворешни работи на земјата.
Давутоглу дипломирал на Истанбуслкиот универзитет Еркек и на универзитетот Богазичи во Истанбул, каде се стекнал со диплома по јавна администрација и станал доктор по политички науки. Во периодот од 1993 до 1999 година работел како професот на универзитетот Мармара.
Во текот на неговата политичка кариера, тој бил на повеќе позиции. Тој бил еден од одговорните во преговорите на турската влада за решевање на конфликтот во Израел и Газа во 2008 година. На 1 мај 2009 година бил назначен за министер за надворешни работи. Во негово време, Турција станала една од водечките земји во регионот и Блискиот Исток..
Давутоглу честопати се поистоветува со поимот нео-отоманизам, кој се залага за комонвелт со своите соседи и некогашните отомански провинции. И покрај ова тврдење, тој лично ова го отфрла.
Земјотрес во Сендај (2011)

Земјотресот во Сендај во 2011 година e земјотрес со магнитуда од 8,9 до 9,1 степени што го погодил регионот на Сендај, остров Хоншу, Јапонија на 11 март 2011 година, на длабочина од 24,4 километри. Земјотресот предизвикал цунами со големина до десет метри. Цунамито потопило брод со стотина патници и однело патнички воз.
Според првичните медиумски извештаи, бројот на жртвите е околу 400 луѓе, а најмалку 700 се водат како исчезнати, иако се стравува дека вкупниот број ќе биде далеку поголем. Јапонската агенција Кјодо јавувила дека за време на земјотресите и цунамито кое следувало по потресите исчезнале најмалку 88.000 луѓе.
1 Наводи
ne:२०११ सेन्दाइ भूकम्प तथा सुनामी
Мехмет Шимшек

Мехмет Шимшек (роден на во Батман) е турски политичар и актуелен министер за финансии на земјата.
Шимшек потекнува од семејство на неписмени родители, со девет деца кои живееле во една куќа без вода и струја. Електричната енергија во селото дошла во времето на Тургут Озал. Бидејќи потекнува од курдска област, тој турскиот јазик го научил да го зборува по шестгодишната возраст. Тој дипломирал на Анкарскиот универзитет во 1988 година.
Тој бил избран за пратеник во 2007 година. Од август 2007 до 2009 година бил министер за економски прашања, а по реконструкцијата на кабинетот на Реџеп Таип Ердоган, тој бил назначен за министер за финансии од Партијата на правдата и развојот.
Шимшек е оженет и зборува англиски. Тој има турско и британско државјанство.
Знаме на Американските Девствени Острови

Знамето на Американските Девствени Острови е официјалното знаме на оваа територија на САД. Знамето било усвоено во 1921 година.
1 Опис
Знамето е составено од бела позадина на која има приказ на поедноставена верзија на грбот на САД со две букви во сина боја од левата и десната страна. Во централниот дел се наоѓа американскиот орел во златна боја и поедноставна форма. Во едната канџа орелот држи лаворово гранче во зелена боја, а во другата има три стрели во сина боја, кои ги претставуваат трите главни острови во земјата. На градите на орелот се наоѓа американскиот штит. Од левата страна на орелот стои сина буква И или на латински V, која го претставува зборот ''Девствени'' или на англиски ''Virgin'', а од десната страна стои буквата ''И'' или на латински ''I'', која го претставува зборот ''Острови'' или на англиски ''Islands''. Жолтата боја ја симболизира територијата и цвеќињата, зелената боја ги симболизира ридовите, белата ги симболизира облаците и сината ја симболизира водата.
2 Поврзано
* Американски Девствени Острови
* Грб на Американските Девствени Острови
* Грб на САД
Константа

Константа (лат. ''constanta'') или постојана — некоја величина која не ја менува својата вредност во рамките на набљудуваниот процес.
1 Во математиката
* Математичка константа — број кој природно се јавува во математиката, како π или e
* Константа (математика) — вредност која не се менува
* Константен член на полином (член од 0 степен)
* Константна функција - функција ''y''=c која дава една иста (константна) вредност
* Константа на интеграција — слободен параметар кој се јавува при интегрирањето
2 Други концепти
* Физичка константа — физичка величина за која се смета дека е универзална и не се менува
* Константа (програмирање) — вредност која, за разлика од променливата, не може повторно да се сврзе со различна вредност
* Логичка константа — симбол во симболичката логика кој го има истото значење кај сите модели, како што е симболот "=" за "еднакво"
Меѓународен небесен координатен систем

Меѓународниот небесен координатен систем или Меѓународен небесен упатен систем (англ. ''International Celestial Reference System'', ICRS) е постојниот стандард за небесни координати усвоен од Меѓународниот астрономски сојуз (МАС). Почетокот е во тежиштето на Сончевиот Систем, со оски што се „неподвижни“ во однос на вселената. Координатите на ICRS се приближно исти на екваторските координати: средниот пол на ICRS во J2000.0 е сместен на 17,3±0,2 млс во насока 12 ч и 5,1±0,2 млс во насока 18 ч. Средната рамноденица на J2000,0 се префрла од почетокот на ректасцензијата по ICRS за 78±10 млс (непосредна ротација околу поларната оска).
1 Поврзано
* Астрометрија
* Астрономија
* Небесен координатен систем
2 Наводи
* - го утврдува ICRS и сродните стандарди
*
Тома Никлев

Тома Никлев Петров (1860, Свето Митрани - 4 мај 1909, Могила) — македонски револуционер, член и раководител на Македонската револуционерна организација, учесник во Илинденското востание и еден од членовите на Горскиот штаб на Крушевската востаничка околија .
1 Животопис
Никлев е роден во 1860 година во прилепското село Свето Митрани тогаш во Отоманското Царство. Тој се приклучил кон Македонската револуционерна организација во 1895 година и застанал на чело на првиот револуционерен комитет во Крушево. Во Илинденското востание бил член на Горското началство и учествувал во освојувањето на Крушево.
Загинал во екот на Борбата за Македонија. Заедно со крушевскиот четник Стојче Летник при преминување на реката Шемница, биле убиени од грчки терористи.
Променлива

Променлива величина — својство на физичките или апстрактните системи која може да го менува своето значење. Значењето може да се менува во зависност од контекстот во кој се разгледува дадениот систем или во зависност од тоа за каков конкретен систем станува збор. Концептот за променливата нашироко се користи во областите како математика, природни науки и техника. Како примери за променливи величини можат да послужат растот на детето, температурата на воздухот, параметарот на функцијата и многу други. Во поширока смисла, променливата се одликува со мноштво на вредности кои таа може да ги прими.
1 Променливи во физиката
Во физиката, променлива претставува некој атрибут на моделот на даден реален физички процес кој прима количествени вредности, физичка величина. Мноштвото вредности кои може да ги прими конкретната променлива се определуваат од физичките услови. Физичките променливи се поврзуваат една со друга преку физички закони, поради што се добиваат математички модели со различен степен на сложеност. Променливите во физиката, по правило, покрај со количествени вредности, се одликуваат и со димензионалност.
2 Променливи во математиката
Во математиката, под променлива се подразбира величина која се одликува со множество на вредности кои таа може да ги прими. Притоа можат да се имаат предвид како реални физички величини, временски набљудувани, вон својот физички контекст, така и некои апстрактни величини кои немаат никакви аналози во реалниот свет. Во математичката анализа и повеќето сродни гранки на математиката, под „променлива“ обично се подразбира бројна величина чие множество на примени вредности е вклучено во множеството на реалните броеви.
Множеството од сите вредности кои може да ги прими дадена променлива се нарекува ''област на менување'' на таа променлива. Ова множество и ја задава променливата, т.е. тоа формално ја претставува променливата.
При моделирањето, неопходно е да се разликуваат променливите од параметрите, без оглед на тоа што променливата во еден контекст може да биде параметар, а во друг — не.
Во применетата статистика, променливата е проценувачки фактор или одлика, или поединечен или системски атрибут. Со други зборови, таа е нешто, за кое се очекува да се промени во текот на времето или меѓу одделни интервали.
2.1 Означувања
* Променливите се означуваат со малите букви на латинската или грчката азбука (доколку е можно и со индекси): <math>x,~y,~\varepsilon</math>.
* Областите на менување на соодветните променливи обично се означуваат со истите симболи, но во загради: <math>\left\{ x \right\}, ~ \left\{ y \right\},~ \left\{ \varepsilon \right\}</math>.
Треба да се забележи дека по аналоген начин се означуваат непознатите во равенките, неравенките и другите слични задачи. На пример, <math>~2 x = 6</math>. Во овој случај, пред нас немаме променлива, иако поимите се многу слични и зависат од контекстот.
Поларна ѕвезда

Поларна ѕвезда е ѕвезда близу до некој од небесните полови, т.е. се наоѓа на замислената Земјина оска на вртење. Ѕвездата на северниот небесен пол се нарекува северна поларна ѕвезда, а на јужниот небесен пол се нарекува јужна поларна ѕвезда. Сличен концепт важи и за другите планети.
Северната поларна ѕвезда или Северница имала важно значение при ориентирањето од палеолитот па до денес. На јужниот небесен пол нема така сјајна ѕвезда како на северниот небесен пол. Најсјајна ѕвезда е ѕвездата Сигма Октант која понекогаш се нарекува Јужна Ѕвезда (Јужница по аналогија на Северница).
За разлика од другите ѕвезди на небото, кои привидно ја менуваат својата положба на небото во текот на ноќта и изгледа дека се вртат околу небесниот пол, положбата на поларната ѕвезда останува непроменета. Знаејќи го ова, може лесно да се определи правецот на соодветниот пол на земјата, што може да послужи за ориентација.
Поради прецесијата на Земјината оска и соодветното изместување на небесниот пол, во период од една платонова година, во времетраење од околу 26.000 Земјини години, различни ѕвезди се полари ѕвезди.
Според астрономскиот институт на Московскиот универзитет, много стари народи придавале специјално значење на поларната ѕвезда заради нејзината неподвижност. Персијците ја нарекуваат „Командант на сите команданти“, кинезите - „Небесен император“.
1 Други планети и небесни тела
Поларните ѕвезди на другите планети се определуваат на анлоген начин: тоа се ѕвезди кои се најблиску до замислената оска на вртење на небесната сфера. Различни планети имаат различни поларни ѕвезди бидејќи нивните оски се различно ориентирани.
* Алфа Сликар е јужна поларна ѕвезда на Меркур, а Омикрон Змеј е севрена поларна ѕвезда.*Фи Змеј е најблиска ѕвезда до јужниот небесен пол на Венера, но Ета¹ Златна Рипка е посветла од неа иако не толку блиску.
*Делта Златна Рипка е јужна поларна ѕвезда на Месечината.
*Капа Едро е на само неколку степени од јужниот небесен пол на Марс.*Делта Октант е јужна поларна ѕвезда на Сатурн.
*Ета Змијоносец е северна поларна ѕвезда на Уран а 15 Орион е нејзина јужна поларна ѕвезда.
Некои астероиди имаат повеќе од една оска на вртење, најверојатно поради судири со други тела. Овие астероиди немаат поларни ѕвезди.
2 Наводи
Тодор Христов - Офицерчето

Тодор Христов познат како ''Офицерчето'' — македонски револуционер, бугарски офицер, член и раководител на Македонската револуционерна организација,<ref>'''' учесник во Илинденското востание и еден од членовите на Горскиот штаб на Крушевската востаничка околија.
1 Животопис
Христов е роден 1878 година во Софиjа. Некои извори го посочуваат градот Велес како негово родно место, но всушност неговите родители, кои се преселиле во Софија, биле од таму. Завршил прв прогимназиски клас. Студирал во Военото училиште во Софија, каде што завршува во 1902 година и започнува служба во Петтиот полк.
На почетокот на пролетта 1903 година ја напушта службата и заминува за Македонија, каде влегува во четата на Питу Гули, која дејствува во Крушевско.
На Смилевскиот конгрес бил избран за член Горското началство за Крушевскиот реон. За време на Илинденското востание е еден од раководителите на одбраната на Крушевската република.
На крајот од востанието на 21 септември, заедно со 18 четници води борба на планината Виљач, Скопско-Прешевско. Во борбата Тодор Христов и 11 четници загинале.
2 Извори
3 Литература
*''Историја на македонскиот народ, Просветно дело, Скопје, 1972.''
Партија на правдата и развојот

Партијата на праведноста и развојот (турски: ''Adalet ve Kalkınma Partisi'' или скратено ''AKP'') е актуелната партија на власт во Република Турција. Партијата била основана на 14 август 2001 година од страна на тогаш поранешниот градоначалник на Истанбул, Реџеп Таип Ердоган, денешен премиер на Турција. Во моментот партијата го формира мнозинството во турскиот парламент со 353 пратеници.
Партијата се опишува главно како конзервативна која се залага за либерализација на турското општество. Како главна цел на партијата е членството на Турција во ЕУ. Во текот на нивното владеење биле преземени голем број на реформи во најразлични области, а како најголеми се сметаат укинување на смртната казна и укинување на законот според кој курдскиот јазик бил забранен во земјата. Како таква, таа е прифатена од голем број на земји од Западна Европа и САД, честопати споредувана како единствен модел за слични партии кои во иднина би требало да бидат формирани во ислмскиот свет.
Џевдет Јилмаз

Џевдет Јилмаз (роден на во ) е турски политичар.
По завршувањето на средно училиште во Бинѓол во 1983 година, Јилмаз дипломирал на Факултетот за економија. Тој дипломирал со одличен успех во 1988 година. Во 1989 година започнал со работа во Државната организација за планирање (Devlet Planlama Teşkilatı).
Јилмаз отишол во САД меѓу годините 1992 и 1994 година и магистрирал на Универзитетот во Денвер. На Универзитетот Билкент се здобил со докторат. Во 2003 година, Јилмаз бил назначен за Генерален директор за односите со ЕУ.
Во изборите од 2007 година Јилмаз бил избран за член на Европскиот парламент за Бинѓол. На 1 мај 2009 година тој бил назначен за државен министер во вториот кабинет на Ердоган. Во моментот се наоѓа на позицијата Министер за развој.
Тили Армстронг

Тили Армстронг (8 април 1927 во Сатон, Сари, Англија, Обединето Кралство - 6 јули 2010 во Чарлстон, Англија, Обединето Кралство) била британска писателка на романски новели од 1978 до 1998, таа исто така пишуваше под имињата Тања Лангли и Кејт Александер.
Таа беше една од 14-те главни луѓе во Здружението на романските романописци, и беше потпрецедател на истото здружение сè до нејзината смрт на 83 години, на 6 јули во Чарлстон Англија
1 Библиографија
1.1 Како Тили Армстронг
1.3.1 Единечни новели
* Lightly Like a Flower (1978)
* Come Live With Me (1979)
* Joy Runs High (1979)
* Limited Engagement (1980)
* Summer Tangle (1983)
* Small Town Girl (1984)
* Pretty Penny (1985)
1.2 Како Тања Лангли
1.3.1 Единечни новели
* Dawn (1980)
* Mademoiselle Madeleine (1981)
* The London Linnet (1985)
* Genevra (1987)
1.3 Како Кејт Александер
1.3.1 Единечни новели
* Fields of Battle (1981)
* Friends and Enemies (1982)
* Paths of Peace (1984)
* Bright Tomorrows (1985)
* Songs of War (1987)
* Great Possessions (1989)
* The Shining Country (1991)
* The House of Hope (1992)
* Voices of Song (1994)
* Family Trees (1995)
* Love and Duty (1998)
Џон Аботс

Џон Аботс — поранешен англиски фудбалер
Аботс играл за Мекинс и Равенсклиф пред да се префрли во Порт Вејл во мај 1949. Го направил својот дебакл со победата над Њупорт Коунти на 31 август 1950 и играл уште два натпревари подоцна во сезоната, но не бил избран повторно и бил ослободен во мај 1953 година.
Мигел Миранда

Мигел Едуардо Миранда Кампос ( во Лима) е пензиониран фудбалски голман од Перу, кој одигра 47 меѓународни натпревари за неговиот репрезентација. Го направи својот дебакл на 26 мај 1993 против САД (0-0), а го одигра својот последен натпревар за неговиот репрезентација на 14 ноември 2001 против Боливија (1-1).
Миранда играше клупски фудбал во Спортинг Кристал, Универзидад Текника, Универзитарио, Хуан Аурич, Депортиво Муниципал, Депортиво Ванка, Короњел Болоњези и Естудиантес де Медицина во Перу и Шенјанг Хаиши во Кина
1 Наводи
***
Гама Микроскоп

Гама Микроскоп (''Gamma Microscopii'', ''Gamma Mic'', ''γ Microscopii'', ''γ Mic'') е најсјајната ѕвезда во соѕвездието Микроскоп. Ова е џиновска ѕвезда од тип G со привидна величина од приближно 4,677 и е оддалечена околу 220 светлосни години од Сонцето. Со екстраполација на минатите движења на Гама Микроскоп е утврдено дека пред околу 3,8 милиони години, ѕвездата била само 6 светлосни години од Сонцето. Тогаш имала привидна величина од −3 и била посјајна од Сириус денес.
1 Визуелен придружник
Гама Микроскопи има свој визуелен придружник, CCDM J21013-3215B, оддалечен околу 26 лачни секунди, со привидна величина од околу 13,7. Се смета дека оваа ѕвезда не е физички сврзана со Гама Микроскоп, туку деке е само нејзин оптички придружник.
Bell 206 Long Ranger

Од хеликоптерот Bell 206 JetRanger, при крајот на седумдесеттите години за цивилни потреби е развиена варијанта Long Ranger, со посилен мотор, продолжен труп и со зголемена тежина за 500 кг во полетување. Со развојот и производството на хеликоптерот, на светскиопт пазар е понуден хеликоптер со проверена традиција, но во ново руво, за да ги задоволи потребите на купувачите ширум светот.
1 Варијанти
* Model 206L-1 Long Ranger - верзија од JetRanger III, со продолжен труп
* Model 206L-2 Long Ranger II - подобрена L-1 верзија, со турбомлазен мотор Allison 250-C28B, со сила од 489 кс
* Model 206L-3 Long Ranger III - подобрена верзија со турбомлазен мотор Allison 250 C30P, со сила од 650 кс
* Model 206L-4 Long Ranger IV - канадска верзија
* Model 206LT Twin Ranger - канадска двомоторна верзија предложена воена верзија од L-2
* Model 206L Texas Ranger - предложена воена верзија од L-2
* Cardoen CB 206L-III - предложена бродска верзија за Ирак, вооружена со топ и изградена во Чиле
pl:Bell JetRanger
Цезар Чарун

Цезар Чарун ( во Лима) — поранешен фудбалер од Перу.
1 Клупски натпреварувања
Чарун играше за голем број клубови од Перу, вклучувајќи ги и Университарио и Чиенчиано. Чарун исто така играше и за Панилиакос во грчката супер лига во трање на сезоните 1997-1998 и 1998-1999.
2 Интернационална кариера
Чарун се покажа 12 пати во сениорската репрезентација на Перу , вклучувајќи го и квалификацискиот меч за 1994 ФИФА Светскиот Куп.
Грбови во Јужна Америка

Ова е галерија на грбови во Јужна Америка. Галеријата ги опфаќа сите независни држави на овој континент, но и зависните самоуправувачки територии.
1 Независни држави
Држава, Грб, Гесло, Статија
Аргентина, нема, Грб на Аргентина
Боливија, нема, Грб на Боливија
Бразил, нема, Грб на Бразил
Чиле, „Со причина или со сила“''„Por la Razón o la Fuerza“'', Грб на Чиле
Колумбија, „Слобода и ред“''„Libertad y Orden“'', Грб на Колумбија
Еквадор, нема, Грб на Еквадор
Гвајана, „Еден народ, една нација, една судбина“''„One people, One Nation, One Destiny“'', Грб на Гвајана
Панама, „За придобивката на светот“''„Pro Mundi Beneficio“'', Грб на Панама
Парагвај, „Мир и правда“''„Paz y Justicia“'', Грб на Парагвај
Перу, нема, Грб на Перу
Суринам, „Правда, побожност, верност“''„Justitia - Pietas - Fides“'', Грб на Суринам
Тринидад и Тобаго, „Заедно се стремиме - заедно достигнуваме“''„Together We Aspire - Together We Achieve“'', Грб на Тринидад и Тобаго
Уругвај, нема, Грб на Уругвај
Венецуела, нема, Грб на Венецуела
2 Зависни територии
Територија, Грб, Гесло, Статија
Јужна Џорџија и Јужни Сендвички Острови, „Лавот ја чува неговата земја“''„Leo Terram Propriam Protegat“'', Грб на Јужна Џорџија и Јужни Сендвички Острови
Фолкландски Острови, „Посакувај го точното“''„Desire the Right“'', Грб на Фолкландските Острови
Француска Гвајана, нема, Грб на Француска Гвајана
3 Поврзано
* Јужна Америка
* Знамиња во Јужна Америка
Влада на Турција од 2011 година

Владата на Република Турција се состои од раководителите на главните министерства на земјата, формирајќи го Министерскиот совет. Министрите се назначуваат од страна на претседателот на Турција. Владата носител на извршната власт и е носител за раководењето на државата.
1 Моментален состав
Влада, Име, Период, Партија
Премиер, Реџеп Таип Ердоган, 14 март 2003, Партија на праведноста и развојот
Вицепремиер, Булент Аринч, 1 мај 2009, Партија на праведноста и развојот
Вицепремиер, Бекир Боздаг, 6 јули 2011, Партија на праведноста и развојот
Вицепремиер, Али Бабаџан, 1 мај 2009, Партија на праведноста и развојот
Вицепремиер, Бешир Аталај, 14 јули 2011, Партија на праведноста и развојот
Министер за надворешни работи, Ахмет Давутоглу, 1 мај 2009, Партија на праведноста и развојот
Министер за внатрешни работи, Идриз Наим Шахин, 6 јули 2011, Партија на праведноста и развојот
Министер за финансии, Мехмет Шимшек, 1 мај 2009, Партија на праведноста и развојот
Министер за правда, Садула Ергин, 29 август 2007, Партија на праведноста и развојот
Министер за енергија и природни богатства, Тенер Јулдиз, 1 мај 2009, Партија на праведноста и развојот
Министер за земјоделство, Мехмет Мехди Екер, 14 март 2003, Партија на праведноста и развојот
Министер за култура и туризам, Ертугрул Гунај, 29 август 2007, Партија на праведноста и развојот
Министер за здравство, Реџеп Акдаг, 18 ноември 2002, Партија на праведноста и развојот
Министер за образование, Омер Динчер, 6 јули 2011, Партија на праведноста и развојот
Министер за одбрана, Исмет Јилмаз, 18 ноември 2002, Партија на праведноста и развојот
Министер за индустрија и технологија, Нихат Ергун, 1 мај 2009, Партија на праведноста и развојот
Министер за труд и социјална политика, Фарук Челик, 6 јули 2011, Партија на праведноста и развојот
Министер за транспорт и комуникации, Бинали Јилдирим, 18 ноември 2002, Партија на праведноста и развојот
Министер за европски прашања, Егемен Багиш, 9 јануари 2009, Партија на праведноста и развојот
Министер за економија, Зафер Чаглајан, 9 јануари 2009, Партија на праведноста и развојот
Министер за млади и спорт, Суат Килич, 6 јули 2011, Партија на праведноста и развојот
Министер за развој, Џевдет Јилмаз, 6 јули 2011, Партија на праведноста и развојот
Министер за развој, Џевдет Јилмаз, 6 јули 2011, Партија на праведноста и развојот
Министер за царина и трговија, Хајати Јазиџи, 6 јули 2011, Партија на праведноста и развојот
Министер за животна средина и просторно планирање, Ердоган Бајрактар, 6 јули 2011, Партија на праведноста и развојот
Министер за околната средина, Вејсел Ероглу, 6 јули 2011, Партија на праведноста и развојот
Црква „Св. Петар и Павле“ - Ѓорче Петров

Свети Апостоли Петар и Павле — црква во населбата Ѓорче Петров во Скопје. Храмот е посветен на апостолите Петар и Павле и се наоѓа на крајот на самиот парк, веднаш до амбулантата, противпожарната служба и крстосницата која води кон населбата Даме Груев (Геге) и Волково. Црквата доминира со својата импозантна големина. Фасадата обложена со кршен камен е направена во поново време (2002 година) од мајстори Македонци од Пустец во Мала Преспа. Над влезната врата стои македонското 16-зрачно сонце од Кутлеш. Храмот „Св. Апостоли Петар и Павле“, што се наоѓа во населбата Ѓорче Петров, како соборен храм на верници од Општина Ѓорче Петров и на дел од Општина Карпош (Влае). Овој храм е првично изграден и осветен летото 1974 година на храмовиот празник - Петровден. Но заради лошата изведба и несоодветниот изглед, се јави потреба за негово реконструирање. Конечно во летото 2002 година Храмот беше реконструиран. Новиот изглед на грамот е со византиско-старомакедонски стил, со фасада изработена од камен и со нови 4 куполи. Сегашниот изглед на храмот “Св.Апостоли Петар и Павле” - Ѓорче Петров е уште еден бисер во македонската духовна архитектура.
Црква „Св. Троица“ - Бардовци

Света Троица — македонски православен храм во селото Бардовци. Храмот се наоѓа на врвот на малиот рид - височинка над самото село Бардовци, во делот каде што се наоѓаат куќите на најбогатите луѓе од Скопје. Во кругот на црквата постојат конаци, помошни простории, трпезарија и гробишта. Фасадата е обновена и обложена со камен во поново време. Во внатрешноста има убав фрескоживопис дар од селските семејства и натписи на современ македонски јазик како и на старословенски и старословенска кирилица. Над влезот на црквата стои македонското 16-зрачно сонце од Кутлеш.
1 Галерија